Chateau Camplazens ei ole päris uustulnuk Eestis, aastat 2-3 tagasi oli meil selle veinimaja AOC La Clape "Reserve" hästi müüdud ja minev kaup. Ja "möödunud sajandil" müüs selle veinimaja veine AS Balen. Tõsi küll, siis olid veinimajal veel prantslastest omanikud. Aastal 2000 müüsid nad oma chateau maha inglastele, kes siis sellest ajast peale seal oma eluunistust ellu viivad. (loodan, et ei sünni järjekordset raamatut inglastest veinimõisa rajajate uskumatutest seiklustest pärismaalaste ehk prantslastega ja võitlusest kas siis prantsuse torustiku või Poola ehitusmeestega). Igatahes oli Tarmo Balenist hea inimene ja tuli rääkis meile paar sõna tollest piirkonnast, veidike mõisast ja võttis kokku veinide iseloomud.